አቶ ደመቀ መኮነን የህዝብ እና ቤት ቆጠራ ኮሚሽን ሰብሳቢ ሆነው ተመረጡ
በዚህ መሰረትም ምክትል ጠቅላይ ሚንስትርና የማህበራዊ ዘርፍ ክላስተር አስተባባሪ  አቶ ደመቀ መኮነን የህዝብ እና ቤት ቆጠራ ኮሚሽን  የኮሚሽኑ ዋና ሰብሳቢ ሆነው ተሰይመዋል፡፡የፌዴራል አርብቶ አደር ጉዳዮች ልማት ሚንስትር አቶ ካሳ ተክለብርሀን፣ የገንዘብና ኢኮኖሚ ትብብር ሚንስትር አቶ አብዱልአዚዝ መሀመድ፣ የእርሻና የተፈጥሮ ሀብት ሚንስትር አቶ ተፈራ ደርበው፣ የትራንስፖርት ሚንስትር ዶክተር ወርቅነህ ገበየሁ፣ የትምህርት ሚንስትር አቶ ሽፈራው ሽጉጤ፣ የጤና ጥበቃ ሚንስትሩ ዶክተር ከሰተብርሀን አድማሱ፣ የብሔራዊ ፕላን ኮሚሽነር ዶክተር ይናገር ደሴ፣ የመንግስት ኮሚኒኬሽን ጉዳዮች ጽሕፈት ቤት ኃላፊ ሚንስትር አቶ ጌታቸው ረዳ፣ የፌዴሬሽን ምክር ቤት አፈ ጉባኤ አቶ ያለው አባተ፣ የጠቅላይ ሚንስትሩ የህዝብ ግንኙነት ጉዳዮች አማካሪ አቶ ከበደ ጫኔና የሁሉም ክልሎች ምክትል ርዕሰ መስተዳደሮችና የሁለቱም የከተማ አስተዳደር ምክትል ከንቲባዎችም የኮሚሽኑ አባል ሆነው ተሰይመዋል።እንዲሁም የማዕከላዊ ስታስቲክስ ኤጀንሲ ዋና ዳይሬክተር አቶ ቢራቱ ይገዙ የኮሚሽኑ አባል እና ፀሃፊ ሆነው ተሰይመዋል፡፡ምክር ቤቱ ከዚህ በተጨማሪም የፌደራል ዋና ኦዲተር መስሪያ ቤት ማቋቋሚያ አዋጅን ለማሻሻል የቀረበ ረቂቅ አዋጅ መርምሮ ለመንግስት ወጪ አስተዳደርና ቁጥጥር ጉዳዮች ቋሚ ኮሚቴ ለተጨማሪ እይታ መርቷል ፡፡(ኢቢሲ)